

**MAGYAR AGRÁR- ÉS ÉLETTUDOMÁNYI EGYETEM**

**Magyarország egyik legnagyobb egyeteme és tudásközpontja, a gödöllői székhelyén működő Közbeszerzési Osztályára munkatársat keres az alábbi pozícióba:**

**KÖZBESZERZÉSI REFERENS**

**A jogviszony időtartama:**

Határozatlan idejű

**Foglalkoztatás jellege:**

Teljes munkaidő

**A munkavégzés helye:**

Pest megye, 2100 Gödöllő, Páter Károly utca 1.

**A munkakörbe tartozó lényeges feladatok:**

* Közbeszerzési eljárások teljes körű lefolytatása az előkészítéstől a szerződéskötésig (felhívások, dokumentációk, hirdetmények készítése; az eljáráshoz kapcsolódó iratok elkészítése; az ajánlatok bírálatában történő részvétel; az eljáráshoz kapcsolódó események megszervezése);
* A közbeszerzés eredményeként megkötött szerződés teljesítésével kapcsolatos közbeszerzési feladatok ellátása;
* Közbeszerzési szakértés, tanácsadás (szakvélemények, állásfoglalások készítése, konzultáció);
* Kapcsolattartás az ajánlatkérőkkel és az ajánlattevőkkel, valamint a Közbeszerzési Döntőbizottsággal, Közbeszerzési Hatósággal;
* Közbeszerzési tárgyú szabályozások tervezetének véleményezése, részvétel a belső szabályozások kialakításában.

**Pályázati feltételek:**

* Felsőfokú végzettség,
* Közbeszerzési eljárások lefolytatásában szerzett legalább 1 év aktív és releváns tapasztalat,
* Számítógépes irodai alkalmazások felhasználói szintű ismerete,
* Nagy munkabírás, jó problémamegoldó képesség,
* Precíz munkavégzés és megbízhatóság,
* Cselekvőképesség, büntetlen előélet.

**A pályázat elbírálásánál előnyt jelent:**

* Felelős Akkreditált Közbeszerzési Szaktanácsadó (FAKSZ) névjegyzékben aktív státusz fennállása,
* Közbeszerzési szakjogász végzettség vagy Közbeszerzési referens végzettség,
* Felsőoktatási intézményben közbeszerzési eljárások lefolytatásával szerzett szakmai tapasztalat,
* EU-s és/vagy hazai pályázatokhoz kapcsolódó közbeszerzési eljárásokban szerzett tapasztalat.

**A pályázat részeként benyújtandó iratok, igazolások:**

* Fényképes szakmai önéletrajz,
* Motivációs levél a bérigény megjelölésével,
* Iskolai végzettséget, szakképzettséget igazoló okiratok másolata,
* Három hónapnál nem régebbi hatósági erkölcsi bizonyítvány, vagy a bizonyítvány megkéréséről szóló postai feladóvevény másolata, vagy tudomásulvételi nyilatkozat arról, hogy amennyiben kiválasztásra került, úgy 3 hónapnál nem régebbi, eredeti hatósági erkölcsi bizonyítványt kell az alkalmazás előtt benyújtania,
* Nyilatkozat arról, hogy a pályázat elbírálásában résztvevők a pályázati anyagba betekinthetnek.

**Egyéb információ az állásról:**

* A Magyar Agrár- és Élettudományi Egyetem Magyarország egyik meghatározó állami egyeteme és tudásközpontja rendkívül szerteágazó tevékenységi körrel és az egész országra kiterjedő campus és intézeti hálózattal.

Az ideális jelölt legalább 1 év releváns közbeszerzési tapasztalattal rendelkezik és önálló, felelős munkavégzésre képes. A pozíciót elnyerő személy a Közbeszerzési és Beszerzési Főosztályvezető irányítása alatt, felelős akkreditált közbeszerzési szaktanácsadókkal és jogászokkal együttműködve végzi majd a tevékenységét. Feladata szerteágazó lesz, valamennyi eljárási rezsimben különféle beszerzési tárgyú eljárások lebonyolításában szükséges részt vennie, a műszaki leírások egyeztetésétől a szerződések teljesítéséig.

* A munkakör a pályázatok elbírálását követően azonnal betölthető.
* A munkabér tekintetében a felek megállapodása az irányadó.
* Munkáltató a pályázatok előzetes áttekintését követően dönthet akként, hogy a pályázót személyes megjelenésre nem hívja meg.

**A jelentkezés határideje: 2021. augusztus 31.**

**A jelentkezés módja:**

* **A profession.hu állásportálon vagy az** **andresin.szilvia@uni-mate.hu** **e-mail címen keresztül.** A tárgyban kérjük megjelölni a betöltendő munkakör elnevezését: „közbeszerzési referens” és a pályázat azonosító számát: MATE-K/2621-1/2021

**Állás, munka területei:**

* **Közbeszerzés, közbeszerzési referens, közbeszerzési tanácsadó, jogász**